ንሰላምታ ኢዱ ንዝዘርግሐልካ ሰብ ኣይጭብጠካን ምባል ወይ ዕሽሽ ምስ እትብሎ፡ እቲ ሰብ ጸላኢኻ'ዩ ማለት እዩ። ሕጂ ግን ምስ ዝኾነ ሰብ፣ መሓዛ ዋላ ጸላኢኻ ኢድ ክትጨባጥ ኣይትኽእልን። ፕሬዝደንት ናና ኣኩፎ-ኣዶ፡ ብ6 መጋቢት 2020 ኣብ ዝተጸምበለ መበል 63 ዓመት መዓልቲ ናጽነት፡ ክልቲኤን ኣእዳው ንድሕሪት ገይሩ ኣብቲ በዓል ንዝተረኸቡ ሰባት ሰላምታ ንምሃብ ኣብ ክንዲ ኢዱ ድምጹ'ዩ ተጠቒሙ። ጋናውያን በዚ ኣብ ልዕሊ ኢድ ንኢድ ምጭብባጥ ዝተመሓላለፈ ገደብ ክስንብዱ እኹል ኣይነበረን፤ እኳ ድኣ ኣብ ስነ ስርዓት ቀብሪ ተኣኪብኻ ምርካብ ተወሲኹዎ። መግለጺ መንግስቲ፡ 'ብውልቂ ዝፍጸም ስነ ስርዓት ቀብሪ ክህሉ ይኽእል'ዩ፤ ሓዘንተኛታት ግን ክእከቡ ኣይፍቀድን' ይብል። እዚ ኣብ ልዕሊ ስነ ልቦና ጋናውያን ከሕድሮ ዝኽእል ጸቕጢ እዚ እዩ ኢለ ክገልጾ ኣይክእልን። ብውልቂ ዝፍጸም ባህሊ ስነ ስርዓት ቀብሪ የብልናን፤ ቀብሪ ተኣኪብካ ዝፍጸም፣ ድራማዊ ተርእዮ ዘለዎን ስሩዕ ፍጻሜን እዩ። በቃ ህይወትና፡ ዑደቱ ምስ ቀብርታት ዝተኣሳሰረ'ዩ። ኢንዳስትሪ መግቢ ህልውንኡ ኣብ ቀብሪ ዝተሞርኮዘ'ዩ፣ ኢንዳስትሪ ዓለባ ኣብ ንግዲ ዓለባ ቐጻልነቱ ንኸረጋግጽ ኣብዚ እዋን ዝቐርብሉ ትእዛዛት ክዳን ክህልው ኣለዎም፣ ሰፈይቲ ክዳን ስራሕ ዝበዝሖም ናይ ቀብሪ ክዳውንቲ ዝስፈ ምስ ዝረኽቡ'ዩ፣ ጉጅለታት ሙዚቃ፣ ኣዳለውቲ መድረኻት፣ መጓዓዝያ፣ መፍረይትን ሸየጥትን ኣልኮላውን ኣልኮል ዘይብሎም መስተታትን፡ ቀብሪ እንተዘይሃልዩ ዕዳግኦም ብርኪ ክሕዝ'ዩ። ሕጂ ግን፡ ከምዚ ኢልካ ዝፍጸም ስነ ስርዓት ቀብሪ ኣይክህሉን። ሕሰቡዎ እንዶ፤ ኣብ ስነ ስርዓት ቀብሪ ከይትርከቡ ዝብል ትእዛዝ ብልክዕ ኢድኩም ከይትጨባበጡ ዝብል መምርሒ'ዩ ዝትግበር። ዝፍጸሙ ስነ ስርዓት ቀብርታት ድማ ኢድ ንኢድ ከይተጨባበጥና ዝኾኑ ኣይኮኑን። ኩሎም ሰላምታ ኢድ፣ ምጭብባጭ ኢድን ምጭባጥ ኢድን ጥራሕ ዝመልኦም'ዮም። ምንጪ ስእሊ, AFP መግለጺ ስእሊ, ኣብ ጋና ክርስትና እቲ ዝዓበያ ሃይማኖት እዩ ኣብዛ ሃገር ኣብ ልዕሊ ሃይማኖታዊ ምትእኽኻባት ዝተመሓላለፈ እገዳ፡ ሰባት ተኣኪቦም ዝፍጽሙዎ ስነ ስርዓት ጸሎትን ስነ ንምግባር ሃይማኖታዊ በዓላትን ጸሊዩዎ'ዩ። ኣብ መሳጊድን ኣብያተ ክርስቲያንን ጸጥታ ኣሎ። ፕሬዝደንት ሃገርና እዚ መምርሒ ክእውጅ እንከሎ፡ መራሕቲ ሃይማኖት ሰንቢዶም፣ ብፍላይ እተን ምዕሩጋት ኣብያተ ክርስቲያን እሞ ክሕደት ኢለንኦ። ኮሮናቫይረስ፡ እእምሮኣዊ ጥዕናኹም ንምሕላው ክትገብሩዎ ዝግባእ ጥንቃቐ ኣብ ኢትዮጵያ ብዛዕባ ዘሎ ዝርገሐ ኮሮናቫይረስ ዛጊት እንታይ ንፈልጥ?
